1993年8月4號，澳葡政府為咗畀澳門公共汽車有限公司（簡稱澳巴）有更好嘅資源，可以唔使加價都可以提供更好嘅巴士服務，所以澳葡政府響第三十一期《澳門政府公報》第二組嘅第50/GM/93號批示，將一幅位於澳門半島沙梨頭海邊大馬路，以租賃制度同免公開競投方式批畀澳巴同吳福（當時係澳巴董事）面積七千四百零九平方米，叫PS4地段，響批示公佈嗰日開始計四十二個月之內根據批示規範起一幢住宅、商業、停車場、公共巴士總站同巴士維修工場嘅建築物，攞嚟幫補巴士營運，改善設施同改善員工福利待遇，但之後澳巴攞到幅地之後一直閒置無發展。